Marie-Gabrielle Capet

Marie-Gabrielle Capet (født 6. september 1761 i Lyon, død 1. november 1818 i Paris) var en fransk maler.

Marie-Gabrielle Capet var datter av en tjener og lærte å tegne på en statlig tegneskole. Som 20-åring reiste hun til Paris for å studere maleri hos Adélaïde Labille-Guiard. Hun studerte hos Marie-Victoire d'Avril og Carreaux de Rosemond. Hennes pasteller og tegninger ble først vist i Exposition de la Jeunesse 1781-1783.

Produksjonen hennes inkluderte miniatyrmalerier, oljemalerier, men fremfor alt pasteller, som ble verdsatt for sin dyktige tegning og bruk av farger. Hun var først og fremst populær for sine pastellportretter, men ble i sin senere karriere en anerkjent historiemaler. Hun fikk tidlig suksess, og hadde kunder blant kongefamilien og andre kjente personer allerede før den franske revolusjonen.

Marie-Gabrielle Capet giftet seg aldri, men ble personlige venner med sin tidligere lærer Adélaïde Labille-Guiard og ektemannen François-André Vincent og bodde hjemme hos dem til de begge døde (henholdsvis 1803 og 1816).

Referanser 

Franske malere
Kvinnelige malere